open-index/open-wikipedia-markdown huggingface dataset:
Πιλότος

μικρογραφία|Πιλότοι της Ρωσικής Αεροπορίας περπατούν μπροστά σε αεροσκάφος Su-30M2.

## Ιστορικά στοιχεία
Οι πρώτοι πιλότοι που εφηύραν και πέταξαν αεροπλάνο ήταν οι αδερφοί Ράιτ, το 1903.

## Άδειες πιλότων
Υπάρχουν δύο κατηγορίες πιλότων, ο ερασιτέχνης πιλότος και ο επαγγελματίας πιλότος.

### Ερασιτεχνική άδεια πιλότου
Ο ενδιαφερόμενος για την απόκτηση ερασιτεχνικής άδειας πιλότου πρέπει να είναι τουλάχιστον 16 ετών, να έχει καλή κατάσταση υγείας και καλή γνώση Αγγλικών. Ο κανονισμός απαιτεί σχετικές ιατρικές εξετάσεις, ώστε να αποκτηθεί το σχετικό πιστοποιητικό υγείας τάξης 2.  Επίσης ο ενδιαφερόμενος θα πρέπει να εξεταστεί στην ικανότητά του να επικοινωνεί στα Αγγλικά και έτσι αποκτά το σχετικό πιστοποιητικό γνώσεων Αγγλικών που απαιτεί ο κανονισμός. Με τα δύο αυτά πιστοποιητικά μπορεί να γραφτεί στο εκπαιδευτικό πρόγραμμα για απόκτηση ερασιτεχνικής άδειας. Η εκπαίδευση περιλαμβάνει θεωρητική και πτητική εκπαίδευση και τις ανάλογες εξετάσεις.

### Επαγγελματική άδεια
Ο ενδιαφερόμενος για την απόκτηση επαγγελματικής άδειας πιλότου πρέπει να είναι τουλάχιστον 18 ετών, να έχει καλή κατάσταση υγείας και καλή γνώση Αγγλικών. Για να ξεκινήσει το εκπαιδευτικό πρόγραμμα ο ενδιαφερόμενος πρέπει να υποστεί μία αρχική αξιολόγηση ικανότητας που περιλαμβάνει:

* Συνέντευξη
* Ιατρικές εξετάσεις
* Επαρκής γνώσεις της Αγγλικής γλώσσας
* Πτήση γνωριμίας

Στη συνέχεια θα πρέπει να επιλέξει Ολοκληρωμένο Πρόγραμμα Εκπαίδευσης ή Απόκτηση Επαγγελματικής Άδειας Πιλότου με Ενότητες.

#### Ολοκληρωμένο Πρόγραμμα Εκπαίδευσης
Το πρόγραμμα αυτό προϋποθέτει τη διαθεσιμότητα του ενδιαφερόμενου καθημερινά για 5 ημέρες την εβδομάδα και 8 ώρες την μέρα, χωρίς επαγγελματικές ή άλλες υποχρεώσεις. Μέσος χρόνος απόκτησης επαγγελματικής άδειας είναι μόλις 14 μήνες.

#### Απόκτηση Επαγγελματικής Άδειας Πιλότου με Ενότητες
μικρογραφία|380x380εσ|Ο Charles P. Wilson II στα χειριστήρια του αεροσκάφους KC-135Q
Το πρόγραμμα αυτό περιλαμβάνει εκπαίδευση θεωρητική και πρακτική ανά ενότητα και τις αντίστοιχες εξετάσεις πάλι ανά ενότητα. Προϋποθέτει επίσης την απόκτηση ή κατοχή ερασιτεχνικής άδειας. Το πρόγραμμα αυτό είναι πιο χρονοβόρο καθώς προϋποθέτει περισσότερες ώρες πτήσης και εξετάσεις για να επιτευχθεί η κάθε ενότητα. Οι ενότητες μετά την ερασιτεχνική άδεια είναι οι εξής:

* η απόκτηση ικανότητας να πετάς νύχτα (Night Qualification – NQ),
* την συμπλήρωση των απαραίτητων πτητικών ωρών που απαιτούν οι κανονισμοί (Time building),
* η συμμετοχή σου σε κάποιο εκπαιδευτικό πρόγραμμα θεωρίας (σε τάξη ή με την μέθοδο distance learning),
* η απόκτηση της επαγγελματικής άδειας (Commercial Pilot License - CPL),
* η απόκτηση ικανότητας πτήσης με δικινητήριο αεροσκάφος (Multi Engine - ME) και
* η απόκτηση ικανότητας να πετάς με όργανα (Instrument Rating).

## Παραπομπές


## Βιβλιογραφία
* Πληροφορίες για πιλότους, ιπτάμενους συνοδούς και ελεγκτές εναέριας κυκλοφορίας. Αεροπορική Ιατρική - Δρ. Γρηγόρης Κυριάκου.
* Ένας συνοπτικός οδηγός για αρχάριους. Πως θα γίνω πιλότος. FAS Pilot Academy.

## Εξωτερικοί σύνδεσμοι
* 
*
Στέφαν Γιάνεφ

Ο **Στέφαν Γιάνεφ** (Βουλγαρικά: Стефан Динчев Янев) είναι αξιωματικός του Στρατού της Βουλγαρίας, ταξίαρχος, και υπηρεσιακός πρωθυπουργός της Βουλγαρίας από τις 12 Μαΐου 2021 έως τις 13 Δεκεμβρίου της ίδιας χρονιάς. Διετέλεσε υπουργός Άμυνας της Βουλγαρίας από τον Ιανουάριο μέχρι τον Μάιο το 2017. 

Γεννήθηκε στη 1 Μαρτίου 1960 στο χωριό στον οικισμό Ποποβίτσα της Φιλιππούπολης. Το 1979 αποφοίτησε από το Τεχνικό Λύκειο Ηλεκτρολόγων Μηχανικών στη Φιλιππούπολη. Ο Γιανέφ αποφοίτησε από τη στρατιωτική σχολή πυροβολικού στο Σούμεν (τώρα Εθνικό Στρατιωτικό Πανεπιστήμιο Vasil Levski) και αρχίζει τη σταδιοδρομία στον στρατό το 1983, διοριζόμενος διοικητής πυροβολικού στο Ασένοβγκραντ.

Ήταν διοικητής του τμήματος πυραυλικών συστημάτων στο στρατόπεδο του Τέταρτου Συντάγματος στο Ασένοβγκραντ μεταξύ 1993 και 1996. Από το 2000 έως το 2001 ήταν επικεφαλής στο Τμήμα Στρατηγικού Σχεδιασμού του Γενικού Επιτελείου του Βουλγαρικού Στρατού. Μεταξύ 2001 και 2002 ήταν εμπειρογνώμονας στη Διεύθυνση Ευρωατλαντικής Ολοκλήρωσης στο Υπουργείο Άμυνας. 

Από το 2005 έως το 2007 διετέλεσε επικεφαλής του Τμήματος Μετασχηματισμού στο Αντιτρομοκρατικό Κέντρο του ΝΑΤΟ στην Άγκυρα. Από το 2007 και το 2010 είναι Διευθυντής της Διεύθυνσης Αμυντικής Πολιτικής στο Υπουργείο Άμυνας. Την 1η Ιουλίου 2009 διορίστηκε Διευθυντής της Διεύθυνσης Πολιτικής Ασφάλειας και Άμυνας και του απονεμήθηκε το αξίωμα του Ταξιάρχου. Στις 3 Μαΐου 2010 διορίστηκε Διευθυντής της Διεύθυνσης Αμυντικής Πολιτικής. 

Από τις 2 Μαΐου 2014 ήταν επικεφαλής του Εθνικού Στρατιωτικού Πανεπιστημίου Vasil Levski. Με το διάταγμα № 144 της 9ης Ιουνίου 2014, ο Γιάνεφ απαλλάχθηκε από τη θέση αυτήν.

## Παραπομπές


## Εξωτερικοί σύνδεσμοι
* 

Κατηγορία:Πρωθυπουργοί της Βουλγαρίας
Κατηγορία:Υπουργοί της Βουλγαρίας
Δικαίωμα σε υγιές περιβάλλον

Το **δικαίωμα σε υγιές περιβάλλον** ή το **δικαίωμα σε ένα βιώσιμο και υγιές περιβάλλον** είναι ένα ανθρώπινο δικαίωμα το οποίο υποστηρίζεται από οργανώσεις ανθρωπίνων δικαιωμάτων και περιβαλλοντικές οργανώσεις για την προστασία των οικολογικών συστημάτων, τα οποία είναι σημαντικά για την διατήρηση της ανθρώπινης υγείας. Το δικαίωμα είναι διασυνδεδεμένο με άλλα ανθρώπινα δικαιώματα με επίκεντρο την υγεία, όπως το ανθρώπινο δικαίωμα στο νερό και την αποχέτευση, το δικαίωμα στη τροφή και το δικαίωμα στην υγεία. Το δικαίωμα σε υγιές περιβάλλον χρησιμοποιεί μια προσέγγιση με βάση τη θεωρία των ανθρωπίνων δικαιωμάτων για την προστασία της περιβαλλοντικής ποιότητας σε αντίθεση με τη νομική θεωρία που αναπτύχθηκε για τα δικαιώματα της φύσης, τα οποία προσπαθούν να επεκτείνουν τα ανθρώπινα δικαιώματα ή άλλες νομικές οντότητες στη φύση και στην φύση την ίδια.
μικρογραφία|262x262εσ|Αποψίλωση των δέντρων για φυτείες φοινικέλαιου στην Ινδονησία.
Αυτό το δικαίωμα επιβάλλει στο κράτος την υποχρέωση να ρυθμίζει και να επιβάλλει τους περιβαλλοντικούς νόμους, να ελέγχει την ρύπανση και γενικά να παρέχει δικαιοσύνη και προστασία για τις κοινότητες που πλήττονται από περιβαλλοντικά προβλήματα. Το δικαίωμα σε ένα υγιές περιβάλλον υπήρξε ένα σημαντικό δικαίωμα για τη δημιουργία περιβαλλοντικών νομικών προηγουμένων σε δικαστικές υποθέσεις που αφορούν την κλιματική αλλαγή ή άλλα ζητήματα.
μικρογραφία|Τα φουγάρα μιας χαρτοβιομηχανίας εκπέμπουν σωματίδια και ξεπροβάλλουν μια θειώδης οσμή.
Το δικαίωμα σε ένα υγιές περιβάλλον βρίσκεται στον πυρήνα της διεθνούς προσέγγισης μεταξύ της κλιματικής αλλαγής και των ανθρωπίνων δικαιωμάτων. Οι διεθνείς συμφωνίες που υποστηρίζουν αυτό το δικαίωμα περιλαμβάνουν την διακήρυξη της Στοκχόλμης το 1972, τη διακήρυξη του Ρίο του 1992 και το Παγκόσμιο Σύμφωνο για το Περιβάλλον. Πάνω από 150 κράτη στα Ηνωμένα Έθνη έχουν αναγνωρίσει το δικαίωμα σε κάποια μορφή μέσω νομοθεσίας, νομικών υποθέσεων, συνταγματικού δικαίου, δικαίου περί συνθηκών ή άλλης νομικής αρχής. Ο Αφρικανικός Χάρτης για τα δικαιώματα του ανθρώπου και των λαών, η Αμερικανική σύμβαση για τα Ανθρώπινα Δικαιώματα, και η Συμφωνία του Εσκασού, όλες κατονομάζουν το δικαίωμα σε ένα υγιές περιβάλλον. Άλλα πλαίσια για τα ανθρώπινα δικαιώματα, όπως η Σύμβαση για τα δικαιώματα του παιδιού, κατονομάζουν τα περιβαλλοντικά ζητήματα ως σχετικά με το θέμα στο οποίο επικεντρώνεται η σύμβαση, που στην περίπτωση αυτά είναι τα δικαιώματα των παιδιών.

Ο ειδικός εισηγητής των Ηνωμένων Εθνών για τα Ανθρώπινα Δικαιώματα και το Περιβάλλον Τζον Χ. Νοξ (2012-2018) και Ντέιβιντ Ρ. Μπόιντ (2018–) έχουν διατυπώσει προτάσεις σχετικά με τον τρόπο επισημοποίησης αυτών των δικαιωμάτων στο διεθνές δίκαιο. Αυτό έχει υποστηριχθεί από διάφορες επιτροπές σε επίπεδο Ηνωμένων Εθνών, καθώς και από τοπικές νομικές κοινότητες όπως η ο δικηγορικός σύλλογος της Νέας Υόρκης, το 2020.

Οι επιπτώσεις της κλιματικής αλλαγής στα ανθρώπινα δικαιώματα παρουσιάζονται από την Ύπατη Αρμοστεία του ΟΗΕ σε ένα ενημερωτικό δελτίο με τις πιο συχνές ερωτήσεις σχετικά με το θέμα.

## Παραπομπές

Κατηγορία:Ανθρώπινα δικαιώματα
Κατηγορία:Σελίδες με μη επιθεωρημένες μεταφράσεις
Πίτερ Φερμπρούγκεν ο νεότερος

μικρογραφία| Σχέδιο για τον κύριο βωμό της Εκκλησίας του Αγίου Παύλου της Αμβέρσας, 1670
Ο **Πίτερ Φερμπρούγκεν ο νεότερος** (Pieter Verbrugghen the Younger ή  Pieter Verbrugghen II, 1648, Αμβέρσα - μετά το 1691, Αμβέρσα) ήταν Φλαμανδός γλύπτης, σχεδιαστής, χαράκτης και έμπορος λίθων. 

## Βιογραφία
Ο Πίτερ Φερμπρούγκεν ο νεότερος ήταν γιος του Πίτερ Φερμπρούγκεν του πρεβύτερου, ο οποίος ήταν ένας από τους κορυφαίους γλύπτες της Αμβέρσας. Η μητέρα του Κορνέλια Κουελλίνους (Cornelia Quellinus) ήταν θυγατέρα του γλύπτη της Αμβέρσας Εράσμους Κουελλίνους οποίος ήταν Δάσκαλος του πατέρα του.  Ο Πίτερ  μάλλον έλαβε την εκπαίδευσή του από τον πατέρα του.  Έγινε δεκτός ως «wijnmeester», δηλ. γιος Δασκάλου, στη συντεχνία του Αγίου Λουκά της Αμβέρσας κατά το έτος 1660-1661. Ο πατέρας του ήταν τότε ο διάκονος της συντεχνίας.  Αφού έγινε δεκτός ως Δάσκαλος στη Συντεχνία, παρέμεινε εργαζόμενος στο εργαστήριο του πατέρα του ως συνεργάτης. 

Αφού ολοκλήρωσε την εκπαίδευσή του και εργάστηκε στην Αμβέρσα, ξεκίνησε για τη Ρώμη στις 8 Σεπτεμβρίου 1674 στη συντροφιά διαφόρων προσώπων, συμπεριλαμβανομένου του ζωγράφου Άμπραχαμ Χενούλς. Ταξιδεύοντας μέσω Γερμανίας και Αυστρίας, η συντροφιά έφθασε στη Ρώμη στις 4 Νοεμβρίου 1674.  Ενώ βρισκόταν εκεί, είναι γνωστό ότι δημιούργησε σχέδια από γλυπτά του Τζαν Λορέντσο Μπερνίνι και από αρχαία γλυπτά, τα οποία αργότερα χρησιμοποιήθηκαν από τον αδελφό του Χέντρικ Φρανς Φερμπρούγκεν (Hendrik Frans Verbrugghen) .  Προσχώρησε, στις 3 Ιανουαρίου 1675, στους Bentvueghels, ένωση κυρίως Ολλανδών και Φλαμανδών καλλιτεχνών που εργάζονταν στη Ρώμη, όπου πήρε το ψευδώνυμο «Ballon» ( ολλανδικά για «μπαλόνι»). Προσχώρησε στους Bentvueghels ταυτόχρονα με τον Άμπραχαμ Χενούλς και τον Φρανσουά Μενς (François Moens). 

Ο Πίτερ επέστρεψε στην Αμβέρσα το 1677 όπου εργάστηκε ως χαράκτης.  Έγινε πρύτανης της Συντεχνίας το 1691. Νυμφεύτηκε τη Μαρία Ισαμπέλα Χεκ το 1688. 

Πέθανε στην Αμβέρσα και τάφηκε στην εκκλησία του Αγίου Ανδρέα στις 12 Οκτωβρίου 1691. Ο Γιοάννες Μπούκσεντ (Joannes Boecksent) ήταν μαθητής του. 

## Έργο
Είναι γνωστός για διάφορα σχέδια τάφων και άλλων θρησκευτικών δομών, συμπεριλαμβανομένων των σχεδίων για τον υψηλό βωμό της εκκλησίας του Αγίου Παύλου στην Αμβέρσα, το οποίο εκτέλεσε με τον πατέρα του Πίτερ τον πρεβύτερο  το 1670.   Τα έργα του ανήκουν στην παράδοση του Φλαμανδικού μπαρόκ. Ήταν καλός τεχνίτης παρά πρωτότυπος καλλιτέχνης. 

## Δείτε επίσης
* Bentvueghels

## Σημειώσεις και παραπομπές


## Εξωτερικοί σύνδεσμοι
*

Κατηγορία:Φλαμανδοί χαράκτες
Κατηγορία:Φλαμανδοί γλύπτες
Κατηγορία:Φλαμανδοί σχεδιαστές
Κομητεία Ντάλας (Τέξας)

Η **Κομητεία Ντάλας** (αγγλικά: *Dallas County*), είναι κομητεία των ΗΠΑ, και μία από τις 254 κομητείες στην πολιτεία του Τέξας. Με πληθυσμό 2,654,014 κατοίκους (σύμφωνα με εκτιμήσεις για το 2022), αποτελεί την δεύτερη πολυπληθέστερη κομητεία του Τέξας (ύστερα από την κομητεία Χάρις), καθώς και την 8η μεγαλύτερη σε πληθυσμό κομητεία στις Ηνωμένες Πολιτείες. 

Έδρα και μεγαλύτερη πόλη της κομητείας, είναι το **[[Ντάλας]]** (τρίτη μεγαλύτερη πόλη της πολιτείας και ένατη μεγαλύτερη στις Ηνωμένες Πολιτείες). Η κομητεία Ντάλας, συμπεριλαμβάνεται στην μητροπολιτική περιοχή του Ντάλας-Φορτ Γουόρθ-Άρλινγκτον (τέταρτη μεγαλύτερη στις ΗΠΑ). 

Η κομητεία, ιδρύθηκε το 1846, και το όνομά της προέρχεται πιθανότατα από τον 11ο Αντιπρόεδρο των Ηνωμένων Πολιτειών Τζορτζ Ντάλας. 
## Γεωγραφία

Βρίσκεται στο βορειοανατολικό τμήμα της πολιτείας του Τέξας. Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 909 τετραγωνικά μίλια (2.350 km2), εκ των οποίων 873 τετραγωνικά μίλια (2.260 km2) είναι ξηρά και 36 τετραγωνικά μίλια (93 km2) (4,0%) καλύπτονται από ύδατα (λίμνες, ποτάμια).

## Πολιτική
Η κομητεία Ντάλας, σε αντίθεση με τις ελαφρώς πιο συντηρητικές γειτονικές κομητείες Ντέντον, Κόλιν και Ρόκγουολ, είναι ειδικά τα τελευταία χρόνια μια ολοένα και πιο φιλικά προσκείμενη κομητεία για το Δημοκρατικό Κόμμα. Η τελευταία φορά που ψήφισε υπέρ κάποιου Ρεπουμπλικανού για τις προεδρικές εκλογές, ήταν το 2004.

Γενικότερα, η ευρύτερη περιοχή, με την ραγδαία πληθυσμιακή ανάπτυξη που γνωρίζει, τείνει σταδιακά προς τους Δημοκρατικούς. 

## Παραπομπές


## Εξωτερικοί σύνδεσμοι
* 

Κατηγορία:Κομητείες του Τέξας
Κατηγορία:Ντάλας (Τέξας)
Κουνιγούνδη της Σουαβίας

Η **Κουνιγούνδη**, γερμ.: Cunigunde von Swaben (π. - 7 Φεβρουαρίου μετά το 918), μέλος της ευγενούς οικογένειας των Αχαλολφιδών, ήταν μαργραβίνα της Βαυαρίας έως το 907 από τον πρώτο της γάμο με τον Λεοπόλδο, και βασίλισσα της Γερμανίας (βασίλισσα των Φράγκων) από το 913 έως το 918 από τον δεύτερο γάμο της με τον Κορράδο Α΄ της Γερμανίας, μοναδικό ηγέτη του Οίκου των Κοραδιδών.

## Βιογραφία
Ήταν κόρη του Μέρχτολντ Α΄ παλατινού κόμη της Σουαβίας. Η μητέρα της ενδεχομένως ήταν η Γκίζελα, κόρη του Καρολίγγειου βασιλιά Λουδοβίκου Β΄ του *Γερμανικού*. Ο αδελφός της Κουνιγκούντε, ο Έρχανγκερ, έγινε δούκας της Σουαβίας το 915.

Πολύ λίγα είναι γνωστά γι' αυτήν. Για πρώτη φορά αναφέρεται ως βασίλισσα τον Ιούνιο του 914· η Κουνιγκούντα φαίνεται ότι δεν έπαιξε σημαντικό πολιτικό ρόλο, ενώ ο γιος της Αρνούλφος (από τον 1ο της γάμο) παρέμεινε σε συνεχή σύγκρουση με τον βασιλιά Κορράδο Α΄ (σύζυγο της στον 2ο γάμο της). Το 915 επέλεξε το αββαείο του Λορς ως τόπο ταφής της.

Ο Κορράδος Α΄ απεβίωσε τον Δεκέμβριο του 918 μετά από μακρά ασθένεια, πιθανώς από σοβαρό τραυματισμό κατά τη διάρκεια εκστρατείας εναντίον του Αρνούλφου δούκα της Βαυαρίας. Τον διαδέχθηκε ο Ερρίκος Α΄ ο Ορνιθοθήρας, δούκας της Σάξονίας.

## Οικογένεια
Παντρεύτηκε πρώτα τον Λεοπόλδο μάργραβο της Βαυαρίας, που έγινε ο γενάρχης του Οίκου των Λεοπολδιδών. Οι γιοι της από αυτόν ήταν:
* Αρνούλφος ο *Κακός*.
* Μπέρτολντ, που και οι δύο κυβέρνησαν αργότερα ως δούκες της Βαυαρίας. 

Ο Λούιτπολντ σκοτώθηκε στη μάχη του Πρέσμπουργκ το 907 κατά των Ουγγρικών δυνάμεων. Σύμφωνα με τα *[[Αλαμαννικά Χρονικά]]*, η Κουνιγούνδη παντρεύτηκε το 913 τον Κορράδο Α΄ των Κορραδιδών βασιλιά της Γερμανίας, ο οποίος προσπαθούσε να ενισχύσει τους δεσμούς του με το δουκάτο της Βαυαρίας.  Ο γάμος δεν άφησε άρρενες διαδόχους. Υποτίθεται ότι δύο παιδιά γεννήθηκαν το 913: 
* Χέρμαν, ο οποίος απεβίωσε νέος.
* Κουνιγκούντα, η οποία παντρεύτηκε τον Βέρνερ του Βορμς και πιθανώς ήταν η μητέρα του:
** Κορράδου του *Ερυθού*, ιδρυτή του Οίκου των Σαλίων.

## Βιβλιογραφικές αναφορές


## Πηγές
* 

Κατηγορία:Οίκος των Κορραδιδών
Κατηγορία:Βασίλισσες της Γερμανίας
Κατηγορία:Σύζυγοι των βασιλέων των Φράγκων
Μονή Αγίων Θεοδώρων Αρκαδίας

Η **Μονή Αγίων Θεοδώρων** είναι ιστορικό μοναστήρι στην Πελοπόννησο και την Περιφερειακή Ενότητα Αρκαδίας, στις νοτιοδυτικές πλαγιές του όρους Μαίναλο σε υψόμετρο 1.030 μέτρα. Βρίσκεται απέναντι από το χωριό Πυργάκι σε απόσταση 4 χλμ. ΝΔ. από στη Βυτίνα και 39 χλμ. ΒΔ. από την Τρίπολη. Είναι ορατό από την ΕΟ Τρίπολης-Ολυμπίας που περνάει στα βόρειά του και είναι μετόχι της Μονής Παναγίας Κερνίτσης. Η αρχική θέση του, που κτίστηκε την περίοδο των Παλαιολόγων, ήταν σε απόσταση 15' με τα πόδια από τη σημερινή, στην οποία μεταφέρθηκε το 1680. Το καθολικό του είναι σήμερα εξ' ολοκλήρου ανακαινισμένο με αποτέλεσμα να μη σώζεται τίποτα από την αρχική κατασκευή και τις τοιχογραφίες. Σύμφωνα με την παράδοση σε αυτό είχε καταφύγει  ο Θεόδωρος Κολοκοτρώνης όταν ήταν σε μικρή ηλικία για να προστατευθεί από τους διωγμούς των Τούρκων και για να μάθει τα πρώτα του γράμματα. Δυτικά και κάτω από το μοναστήρι κυλά τα νερά του ο ποταμός Μυλάοντας ο οποίος πηγάζει νοτιότερα από την περιοχή, κατευθύνεται προς τη Βυτίνα και τη Νυμφασία. Βόρεια της μονής, στη θέση "Ελληνικά", βρίσκεται το αρχαίο Μεθύδριο.

## Διοικητικά στοιχεία
Η Μονή αναφέρεται επίσημα για πρώτη φορά ως οικισμός το 1951 να απογράφεται στην τότε κοινότητα Πυργακίου. Σύμφωνα με το σχέδιο Καλλικράτης μαζί με το Μεθύδριο και το Πυργάκι αποτελούν την τοπική κοινότητα Πυργακίου που υπάγεται στην δημοτική ενότητα Βυτίνας του Δήμου Γορτυνίας και σύμφωνα με την απογραφή του 2011 δεν απογράφηκαν μοναχοί.

## Παραπομπές


Κατηγορία:Δήμος Γορτυνίας
Κατηγορία:Χωριά της περιφερειακής ενότητας Αρκαδίας
Κατηγορία:Δήμος Βυτίνας
Βίλελμ Μάλανιουκ

Ο **Βίλελμ Μάλανιουκ** (γεννημένος στις 26 Ιουνίου 1906, πέθανε στις 20 Δεκεμβρίου 1965) ήταν Αυστριακός δικαστής και επιστήμονας.

Μετά από σπουδές στη Βιέννη, ο Μαλανιούκ έγινε δικαστής. Μετά την άνοδο του ναζιστικού καθεστώτος στην εξουσία, κρατήθηκε για ένα μικρό διάστημα και απολύθηκε ως δικαστής. Κατά τη διάρκεια του Δευτέρου Παγκοσμίου Πολέμου στρατεύτηκε στις γερμανικές ένοπλες δυνάμεις. Αμέσως μετά τον πόλεμο, ο Μαλανιούκ έγινε πάλι δικαστής, τότε πρόεδρος του Ανωτάτου Δικαστηρίου και καθηγητής πανεπιστημίου. Στα γραπτά και τα βιβλία του, έχει αφιερωθεί ιδιαίτερα στη νομική μεταχείριση των ναζιστικών και των εγκλημάτων πολέμου.

## Παραπομπές


Κατηγορία:Αυστριακοί
Αρχαιολογικό Μουσείο Κυθήρων

Το **Αρχαιολογικό Μουσείο Κυθήρων** βρίσκεται σε κτήριο, το οποίο έχει εμβαδόν 191,93 τ.μ. και είναι χωροθετημένο σε έκταση με εμβαδόν 989,955 τ.μ., στα Κύθηρα και συγκεκριμένα στην χώρα των Κυθήρων. Το μουσείο από το 2016 είναι πλήρως ανακαινισμένο και σύγχρονο, οι επισκέπτες μπορούν ελεύθερα να συνδεθούν στο διαδίκτυο, καθώς επίσης υπάρχει και εύκολη πρόσβαση στα άτομα με ειδικές ανάγκες**.** Πιο συγκεκριμένα το μουσείο διαθέτει για τα άτομα με μειωμένη όραση ή αδυναμία στην όραση ακριβή αντίγραφα των ευρημάτων για την οπτική επαφή. Επιπλέον παρέχει δωρεάν έντυπο οδηγό ευρημάτων, ο οποίος είναι γραμμένος με κώδικα Μπράιγ.

## Αίθουσες
Στο μουσείο υπάρχουν δύο αίθουσες. Στην πρώτη αίθουσα υπάρχουν ευρήματα και αντικείμενα από τα προϊστορικά και κλασσικά χρόνια ενώ η δεύτερη αίθουσα περιέχει πιο πρόσφατα ευρήματα. Επειδή το μουσείο των Κυθήρων έχει περιορισμένο χώρο και δεν μπορεί να στεγάσει τον ποικίλο αριθμό ευρημάτων από τις ανασκαφές, όπου πολλά από αυτά βρίσκονται στο Αρχαιολογικό Μουσείο Πειραιώς.

## Ιστορικό
Το κτήριο όπου στεγάζεται το μουσείο έχει παραχωρηθεί από τον ΚυθηραΪκό Σύνδεσμο το 1911. Το 1975 το μουσείο άρχισε να ανήκει στο Υπουργείο Πολιτισμού. Το 1981 το μουσείο ανακαινίσθηκε προκειμένου να εγκατασταθούν αρχαιολογικά ευρήματα που βρέθηκαν ύστερα από ανασκαφές. Το 2006 έγινε στα Κύθηρα ένας μεγάλος σεισμός με αποτέλεσμα να προκληθούν πολλές ζημιές στο μουσείο. Έτσι το το 2013 το κτήριο όπου στεγάζεται αναγκάστηκε να εκκενωθεί με σκοπό να αρχίσουν επισκευές έτσι ώστε να επιδιορθωθούν οι βλάβες του μουσείου. Οι επισκευές τελειοποιήθηκαν το 2015 και το μουσείο έγινε ξανά επισκέψιμο στις 8 Μαΐου 2016.

## Εκθέματα
Στο αρχαιολογικό μουσείο των Κυθήρων υπάρχουν συνολικά 665 αρχαιολογικά ευρήματα. Μερικά από τα σημαντικότερα εκθέματα που στεγάζονται στο μουσείο είναι:

* **Λίθινα εργαλεία** που βρέθηκαν στην Παλαιόπολη που ήταν Μινωική Αποικία
* **Αγγεία**
* **Το μαρμάρινο λιοντάρι των Κυθήρων** του 6ου αιώνα π.Χ.
* Διάφορα Αντικείμενα που είχαν δοθεί ως **αφιερώματα στον ιερό ναό της Αθηνάς** στο Παλαιόκαστρο
* **Αναθήματα από το ιερό κορυφής Αγίου Γεωργίου**
* **Νομίσματα από τον ιερό ναό του Ποσειδώνα** στην Αντιδραγονέρα.

## Παραπομπές


## Εξωτερικοί σύνδεσμοι
* 
* 

Κυθηρα
Κατηγορία:Κύθηρα
Γερβέργη του Γκλάιμπεργκ

Η **Γερβέργη του Γκλάιμπεργκ** (γερμανικά: *Gerberga von Gleiberg*, π. 970 - μετά το 1036) από τον Οίκο των Κορραδιδών ήταν κόρη του Χέρμπερτ, κόμη του Βέτεραου, και της Ίρμτρουντ του Άβαλγκαου (957 - 1020).

## Οικογένεια
Παντρεύτηκε τον Ερρίκο του Σβάινφουρτ (του Οίκου των Ποπονιδών) και απέκτησε τα ακόλουθα παιδιά:
* Όθων Γ΄ δούκας της Σουαβίας.
* Αϊλίκα (π. 1005 - 10 Δεκεμβρίου 1059), παντρεύτηκε τον Bερνάρδο Β΄ δούκα της Σαξονίας.
* Ιουδήθ 1003-1058, παντρεύτηκε τον Μπρετίσλαφ Α΄ των Πρεμυσλιδών δούκα της Βοημίας.
* πιθανώς Μπούρχαρντ (απεβ. 18 Οκτωβρίου 1059), επίσκοπος του Χάλμπερστατ το 1036, καγκελάριος του Κορράδου Β΄ της Γερμανίας.
* πιθανώς Ερρίκος, κόμης του Πέγκνιτς, στο Άνω Nάαμπ και στο Άλτμυλ. Το 1040 συμμετείχε σε μία αποστολή στη Βοημία και είχε πολλές συγκρούσεις με τον επίσκοπο Άιχστατ. Νυμφεύτηκε μία κόρη του Kούνο του Άλτντορφ (π. 980 - μετά το 1020).

## Παραπομπές


Κατηγορία:Γερμανοί ευγενείς
Urban Symphony

Οι **Urban Symphony** είναι Εσθονικό γυναικείο μουσικό συγκρότημα. Εκπροσώπησαν την Εσθονία στον Διαγωνισμό Τραγουδιού Eurovision του 2009 στη Μόσχα με το τραγούδι "Rändajad", τερματίζοντας στην 8η θέση στον τελικό.

## Παραπομπές


## Εξωτερικοί σύνδεσμοι

Κατηγορία:Συμμετέχοντες στο διαγωνισμό τραγουδιού Eurovision με την Εσθονία
Κατηγορία:Διαγωνισμός Τραγουδιού Eurovision 2009
Κατηγορία:Συμμετέχοντες στη Eurovision
Ριζοσπηλιά Αρκαδίας

Η **Ριζοσπηλιά** (*ή Άνω Ριζοσπηλιά, παλαιά ονομασία: Στρούζα*) είναι ημιορεινό χωριό του νομού Αρκαδίας. Υπάγεται διοικητικά στην κοινότητα Ριζοσπηλιάς που ανήκει στην δημοτικής ενότητας Δημητσάνης του δήμου Γορτυνίας της Περιφέρειας Πελοποννήσου. Στην απογραφή του 2021 είχε 27 μόνιμους κατοίκους. 

## Γεωγραφία - Ιστορία
Η Ριζοσπηλιά βρίσκεται προς τα δυτικά όρια με την Περιφερειακή Ενότητα Ηλείας, σε υψόμετρο 413 μέτρα. Απέχει 19 χλμ. Δ.-ΝΔ. από τη Δημητσάνα (έδρα του δήμου) και 72 χλμ. Δ. από την Τρίπολη. Η παλαιότερη γραπτή μαρτυρία που υπάρχει για το χωριό είναι του 1623 στον κώδικα της Μονής Αιμυαλών όπου καταγράφεται το όνομα "Δήμος Στρούζας". Υπάρχει ακόμα, γραπτή μαρτυρία με σαφή αναφορά στο χωριό "της Στρούζας", η οποία προέρχεται από ενετικό έγγραφο του έτους 1694 (σχεδόν κατεστραμμένου) που βρίσκεται μέσα στα αρχεία της Μονής Φιλοσόφου. Αναφορές για τον οικισμό με την ονομασία *Στρούζες* ή * Επάνω Στρούτζα* ή *Στρούντζαις* υπάρχουν πριν την περίοδο της Επανάστασης του 1821, να καταγράφεται μεταξύ των χωριών και οικισμών που υπάγονταν στην τότε επαρχία Καρύταινας - Τμήμα Ηλιοδώρας. Μετά την απελευθέρωση αναφέρεται επίσημα ως *Στρούζες* το 1835 στο ΦΕΚ 16Α - 24/05/1835 να προσαρτάται στον τότε δήμο Ζατούνης. Το 1927 με το ΦΕΚ 179Α - 30/08/1927 μετονομάστηκε σε Ριζοσπηλιά και το 1928 με το ΦΕΚ 36Α - 14/03/1928 ορίστηκε έδρα της ομώνυμης κοινότητας. Σύμφωνα με το σχέδιο Καλλικράτης μαζί με την Κάτω Ριζοσπηλιά αποτελούν την τοπική κοινότητα Ριζοσπηλιάς που υπάγεται στη δημοτική ενότητα Δημητσάνης του Δήμου Γορτυνίας και σύμφωνα με την απογραφή του 2021 ως κοινότητα έχει πληθυσμό 53 κατοίκους ενώ ως οικσμός 27.

## Πληθυσμός
Η Ριζοσπηλιά εμφάνισε σταθερό πληθυσμό την περίοδο 1879 - 1971 αλλά έκτοτε έχει μειωθεί σημαντικά. 

## Παραπομπές


## Εξωτερικοί σύνδεσμοι
* Δείγμα διαλεκτικού ηχητικού υλικού από το χωριό Ριζοσπηλιά στον ιστότοπο: Κέντρο Eρεύνης των Νεοελληνικών Διαλέκτων και Ιδιωμάτων - Ι.Λ.Ν.Ε. της Ακαδημία Αθηνών

Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Νόα

Η **Αχινόαμ Νίνι** (εβραϊκά: *אחינועם ניני/Achinoam Nini*, 23 Ιουνίου 1969) γνωστή ως **Νόα**, είναι Ισραηλινή τραγουδίστρια, τραγουδοποιός, παίκτρια κρουστών, ποιήτρια, συνθέτρια και ακτιβίστρια για τα ανθρώπινα δικαιώματα.

Εκπροσώπησε το Ισραήλ μαζί με την Μίρα Αγουάντ στον Διαγωνισμό Τραγουδιού Eurovision του 2009 στη Μόσχα, με το τραγούδι "There Must Be Another Way", τερματίζοντας στην 16η θέση στον τελικό.

## Παραπομπές


## Εξωτερικοί σύνδεσμοι
*
*Israeli Eurovision Official site 
*Israel Broadcast Authority Eurovision news
*Video-Interview at Caprices Festival 
*FAO Goodwill Ambassador website

Κατηγορία:Ισραηλινοί τραγουδιστές
Κατηγορία:Ισραηλινοί Εβραίοι
Κατηγορία:Εβραίοι μουσικοί
Κατηγορία:Μιζραχί Εβραίοι
Κατηγορία:Συμμετέχοντες στο διαγωνισμό τραγουδιού Eurovision με το Ισραήλ
Κατηγορία:Διαγωνισμός Τραγουδιού Eurovision 2009
Κατηγορία:Συμμετέχοντες στη Eurovision
Κάτω Ριζοσπηλιά Αρκαδίας

Η **Κάτω Ριζοσπηλιά** ή **Μικροχώρι** είναι μικρό ημιορεινό χωριό στην Πελοπόννησο και την Περιφερειακή Ενότητα Αρκαδίας.

## Γεωγραφικά - ιστορικά στοιχεία
Η Κάτω Ριζοσπηλιά βρίσκεται προς τα δυτικά όρια με την Περιφερειακή Ενότητα Ηλείας, σε υψόμετρο 295 μέτρα. Το χωριό απέχει 22 χλμ. Δ.-ΝΔ. από τη Δημητσάνα (έδρα του δήμου) και 74 χλμ. Δ.-ΒΔ. από την Τρίπολη ενώ στα νότιά του περνάει ο Αλφειός. Είναι γνωστό για τους ελαιώνες του και παλιότερα είχε πολλά ελαιοτριβεία. Αναφορές για τον οικισμό με την ονομασία *Κάτω Στρούζα* ή *Μικροχώρι* ή *Κοκορίτσα* υπάρχουν πριν την περίοδο της Επανάστασης του 1821, να καταγράφεται μεταξύ των χωριών και οικισμών που υπάγονταν στην τότε επαρχία Καρύταινας - Τμήμα Ηλιοδώρας ή Πέρα Μεριάς. Μετά την απελευθέρωση αναφέρεται επίσημα ως *Κοκορίτσα* το 1908 στο ΦΕΚ 28Α - 08/02/1908 να προσαρτάται στον τότε δήμο Γόρτυνος. Το 1927 με το ΦΕΚ 179Α - 30/08/1927 μετονομάστηκε σε Μικροχώρι και το 1961 να απογράφεται στην κοινότητα Ριζοσπηλιάς ενώ το 1988 με το ΦΕΚ 106Α - 01/06/1988 μετονομάστηκε σε Κάτω Ριζοσπηλιά. Σύμφωνα με το σχέδιο Καλλικράτης μαζί με την Ριζοσπηλιά αποτελούν την τοπική κοινότητα Ριζοσπηλιάς που υπάγεται στη δημοτική ενότητα Δημητσάνης του Δήμου Γορτυνίας και σύμφωνα με την απογραφή του 2011 έχει πληθυσμό 18 κατοίκους.

## Πληθυσμικά στοιχεία
Ο οικισμός πρωτοαναγνωρίστηκε το 1907 και έκτοτε έχει παρουσιάσει πολύ μεγάλες μεταβολές στον πληθυσμό του. 

## Παραπομπές


Κατηγορία:Χωριά της περιφερειακής ενότητας Αρκαδίας
Κατηγορία:Δήμος Γορτυνίας
Κάτω Σέτα Εύβοιας

Η **Κάτω Σέτα** είναι ορεινό χωριό της Περιφερειακής Ενότητας Εύβοιας.

## Γενικά στοιχεία
Η Κάτω Σέτα βρίσκεται στην Κεντρική Εύβοια σε απόσταση 48 χλμ. Α.-ΒΑ. από τη Χαλκίδα, 28 χλμ. ΒΑ. από την Ερέτρια (έδρα δήμου) και περίπου 2 χλμ. Α.-ΒΑ. από τη Σέτα της οποίας θεωρείται από παλιά συνοικισμός. Είναι κτισμένη στις νότιες πλαγιές του όρους Δίρφυς σε υψόμετρο 655 μέτρα. Είναι γνωστή για την χαρακτηριστική πλατεία της, την "Πλατεία Αετών", όπου σφαγιάστηκαν την περίοδο της τουρκοκρατίας πολλοί κάτοικοι του χωριού. 

Ως ξεχωριστός οικισμός αναφέρεται επίσημα για πρώτη φορά το 1940 να προσαρτάται στην τότε κοινότητα Σέτας. Σύμφωνα με το πρόγραμμα ''Καλλικράτης'', μαζί με την Σέτα αποτελούν την τοπική κοινότητα Σέτας που υπάγεται στη δημοτική ενότητα Αμαρυνθίων του Δήμου Eρέτριας και σύμφωνα με την απογραφή του 2011 έχει πληθυσμό 32 κατοίκους.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Ερέτριας
Κάψαλα Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.247778,
          38.141944
        ]
      }
    }
  ]
}

Τα **Κάψαλα** είναι ημιορεινό χωριό της νότιας Εύβοιας στην Περιφερειακή Ενότητα Εύβοιας σε υψόμετρο 160 μέτρα.

## Γεωγραφικα - ιστορικα στοιχεία
Τα Κάψαλα βρίσκονται νότια από τα Στύρα σε απόσταση 91 χλμ. ΝΑ. από τη Χαλκίδα και 34 χλμ. ΒΔ. από την Κάρυστο (έδρα του δήμου). Το χωριό έχει θέα προς τον Νότιο Ευβοϊκό κόλπο και αξιοθέατά του θεωρούνται το εκκλησάκι της Αγίας Άννας που χρονολογείται από την τουρκοκρατία, το Λαογραφικό Μουσείο του καθώς και το Δρακόσπιτο "Λιμικό".  Αναφέρεται επίσημα, μετά την Επανάσταση του 1821 και την ενσωμάτωση της Εύβοιας, το 1845 στο ΦΕΚ 32Α - 08/12/1845 να προσαρτάται στον τότε δήμο Στυρέων. Το 1946 με το ΦΕΚ 290Α - 26/09/1946 ορίστηκε έδρα της ομώνυμης νεοϊδρυθείσας κοινότητας. Σύμφωνα με το πρόγραμμα ''Καλλικράτης'', μαζί με τα Στύρα, το Ελαφολίμανο, τους Καγκαδαίους, τη Λεύκα και το Νιμπορειό αποτελούν την τοπική κοινότητα Στύρων που υπάγεται στη δημοτική ενότητα Στυρέων του Δήμου Καρύστου και σύμφωνα με την απογραφή του 2011 έχει πληθυσμό 158 κατοίκους.

## Εξωτερικοί σύνδεσμοι
* Μουσικό Οδοιπορικό με τη Δόμνα Σαμίου - Εύβοια, Κάρυστος στον ιστότοπο https://www.domnasamiou.gr/
* Δρακόσπιτο στα Κάψαλα Στύρων από τον ιστότοπο https://www.amazingevia.com/

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Μίλαν Σκρίνιαρ

Ο **Μίλαν Σκρίνιαρ** (*Milan Škriniar*, 11 Φεβρουαρίου 1995) είναι Σλοβάκος επαγγελματίας ποδοσφαιριστής ο οποίος αγωνίζεται ως αμυντικός για λογαριασμό της Φενερμπαχτσέ και είναι ο αρχηγός της εθνικής ομάδας της Σλοβακίας.

Ξεκίνησε την επαγγελματική καριέρα του από τη Ζίλινα και δόθηκε δανεικός στη Ζλάτε Μόραβτσε το 2013. Το 2016 αποκτήθηκε από τη Σαμπντόρια για 1 εκατομμύριο ευρώ και έγινε ο νεαρότερος αμυντικός που συμπλήρωσε 35 συμμετοχές στη Σέριε Α σε μια σαιζόν. Το 2017 αποκτήθηκε από την Ίντερ για 35 εκατομμύρια ευρώ. Ήδη από τη πρώτη σαιζόν στην Ίντερ εντυπωσίασε με τις εμφανίσεις του. Το καλοκαίρι του 2023 υπέγραψε στην Παρί Σεν Ζερμέν και την Φενερμπαχτσέ το 2025.

Ο Σκρίνιαρ πραγματοποίησε το ντεμπούτο του με την εθνική Σλοβακίας το Μάιο του 2016. Ήταν μέλος της αποστολής της Σλοβακίας στο Euro 2016, στο Euro 2020 και στο Euro 2024.

## Παραπομπές


Κατηγορία:Σλοβάκοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Σλοβακίας
Κατηγορία:Ποδοσφαιριστές ΜΣΚ Ζίλινα
Κατηγορία:Ποδοσφαιριστές Ζλάτε Μόραβτσε
Κατηγορία:Ποδοσφαιριστές ΟΚ Σαμπντόρια
Κατηγορία:Ποδοσφαιριστές Ίντερ
Κατηγορία:Ποδοσφαιριστές Σέριε Α
Κατηγορία:Ποδοσφαιριστές Πρωταθλήματος Σλοβακίας
Κατηγορία:Ποδοσφαιριστές Παρί Σεν Ζερμέν
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Φενέρμπαχτσε
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ξένοι ποδοσφαιριστές στην Ιταλία
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Ευρωπαϊκού Πρωταθλήματος 2024
Γιουσούφ Γιαζιτζί

Ο **Γιουσούφ Γιαζιτζί** (τουρκικά: *Yusuf Yazıcı*, 29 Ιανουαρίου 1997) είναι Τούρκος επαγγελματίας ποδοσφαιριστής, ο οποίος αγωνίζεται ως επιθετικός μέσος για τον Ολυμπιακό Πειραιώς και την Εθνική Τουρκίας.

## Σταδιοδρομία
Ο Γιαζιτζί ξεκίνησε τη σταδιοδρομία του από την ακαδημία της Τράμπζονσπορ, με την οποία το 2015 υπέγραψε επαγγελματικό συμβόλαιο. Το 2019 αποκτήθηκε από τη Λιλ για 17,5 εκατομμύρια ευρώ, την ακριβότερη μεταγραφή παίκτη της Τράμπζονσπορ στην ιστορία του συλλόγου. Στο ΟΥΕΦΑ Γιουρόπα Λιγκ 2020–21, ο Γιαζίτσι σκόραρε χατ τρικ σε δύο εκτός έδρας αγώνες (εναντίον της Σπάρτα Πράγας και της Μίλαν) και έγινε ο πρώτος παίκτης που κατάφερε αυτό σε μία σεζόν.

Στις 28 Σεπτεμβρίου 2024, υπέγραψε τριετές συμβόλαιο με τον Ολυμπιακό.

Ο Γιαζιτζί πραγματοποίησε το ντεμπούτο του με την Εθνική Τουρκίας τον Ιούνιο του 2017.

## Διακρίσεις

### Λιλ
* Λιγκ 1: 2020–21
* Σούπερ Καπ Γαλλίας: 2021
**Ολυμπιακός**

* Πρωτάθλημα Ελλάδος: 2024-2025

### Ατομικές
* Παίκτης του Μήνα της Λιγκ 1: Δεκέμβριος 2020
* Κορυφαίος σκόρερ του ΟΥΕΦΑ Γιουρόπα Λιγκ: 2020–21 (από κοινού με άλλους 3  – 7 γκολ)

## Παραπομπές


## Εξωτερικοί σύνδεσμοι
* 
* 

Κατηγορία:Τούρκοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Τουρκίας Κ19
Κατηγορία:Ποδοσφαιριστές Εθνικής Τουρκίας Κ21
Κατηγορία:Ποδοσφαιριστές Εθνικής Τουρκίας
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ευρωπαϊκού Πρωταθλήματος 2024
Κατηγορία:Ποδοσφαιριστές Τραμπζονσπόρ
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Λιγκ 1
Κατηγορία:Ξένοι ποδοσφαιριστές στη Γαλλία
Κατηγορία:Τούρκοι ποδοσφαιριστές στο εξωτερικό
Κατηγορία:Ποδοσφαιριστές ΤΣΣΚΑ Μόσχας
Κατηγορία:Ποδοσφαιριστές Πρέμιερ Λιγκ Ρωσίας
Κατηγορία:Ξένοι ποδοσφαιριστές στη Ρωσία
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Μερίχ Ντεμιράλ

Ο **Μερίχ Ντεμιράλ** (5 Μαρτίου 1998) είναι Τούρκος ποδοσφαιριστής ο οποίος αγωνίζεται ως αμυντικός για λογαριασμό της Αλ-Αχλί και της εθνικής ομάδας της Τουρκίας. Είναι ψηλός και δυνατός και χαρακτηρίζεται ψύχραιμος και με καλές τοποθετήσεις.

Από τις ακαδημίες της Φενέρμπαχτσε, ο Ντεμιράλ αποκτήθηκε αρχικά από την πορτογαλική Αλκανενένσε το 2016 και το 2017 δόθηκε δανεικός στη Σπόρτιγνκ Λισαβόνας Β, η οποία και τον απέκτησε. Το 2019 αποκτήθηκε από την Αλάνιασπορ και δόθηκε δανεικός στη Σασσουόλο με υποχρέωση αγοράς. Τον Ιούλιο της ίδιας χρονιάς αποκτήθηκε από τη Γιουβέντους για 18 εκατομμύρια ευρώ. Στη Γιουβέντους όμως δεν απέκτησε σημαντικό χρόνο συμμετοχής.

Πραγματοποίησε το ντεμπούτο του με την εθνική ομάδα της Τουρκίας τον Νοέμβριο του 2018.

## Παραπομπές


Κατηγορία:Τούρκοι ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Τουρκίας
Κατηγορία:Ποδοσφαιριστές Σπόρτινγκ Λισαβόνας Β
Κατηγορία:Ποδοσφαιριστές Αλάνιασπορ
Κατηγορία:Ποδοσφαιριστές ΟΣ Σασσουόλο Κάλτσιο
Κατηγορία:Ποδοσφαιριστές Γιουβέντους
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ξένοι ποδοσφαιριστές στη Σαουδική Αραβία
Κατηγορία:Ποδοσφαιριστές Αλ Αχλί ΣΚ (Τζέντα)
Κατηγορία:Τούρκοι ποδοσφαιριστές στο εξωτερικό
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Ευρωπαϊκού Πρωταθλήματος 2024
X&Y

Το **X&Y** είναι το τρίτο άλμπουμ του βρετανικού ροκ συγκροτήματος Coldplay.

Κυκλοφόρησε στις 6 Ιουνίου 2005 από την Parlophone στο Ηνωμένο Βασίλειο και, μια ημέρα αργότερα, από την Capitol Records στις Ηνωμένες Πολιτείες. Το άλμπουμ δημιουργήθηκε από τους Coldplay και τον παραγωγό Danton Supple. Είναι γνωστό για την ταραγμένη και επείγουσα ανάπτυξή του, με τον παραγωγό Ken Nelson να έχει αρχικά επιφορτιστεί παράγοντας μεγάλο μέρος του άλμπουμ. Ωστόσο, πολλά τραγούδια που γράφτηκαν κατά τη διάρκεια των συνεδριών του απορρίφθηκαν λόγω της δυσαρέσκειας της μπάντας. Το εξώφυλλο του άλμπουμ είναι ένας συνδυασμός χρωμάτων και μπλοκ, που αποτελεί αναπαράσταση του κώδικα Baudot.

Το άλμπουμ περιέχει δώδεκα κομμάτια και ένα επιπλέον κρυφό κομμάτι, το "Til Kingdom Come". Παραλείπεται από την λίστα κομματιών, αλλά αναφέρεται ως "+" στην ετικέτα του δίσκου και μέσα στο φυλλάδιο του άλμπουμ. Αρχικά, είχε προγραμματιστεί να ηχογραφηθεί από τον Τζόνι Κας με τον τραγουδιστή Κρις Μάρτιν, αλλά ο Κας πέθανε προτού μπορέσει να το κάνει. Το τραγούδι "Talk" εμφανίστηκε στην λίστα των κομματιών, αν και μετά από διαρροή στο διαδίκτυο στις αρχές του 2005 θεωρήθηκε ότι υποβαθμίστηκε σε B-side για τις επόμενες single κυκλοφορίες του άλμπουμ.

Το X&Y κυκλοφόρησε μετά από σημαντική παγκόσμια ανυπομονησία. Η συνολική αντίδραση στο άλμπουμ ήταν γενικά θετική, αν και ορισμένοι κριτικοί το ανέφεραν ως κατώτερο από τους προκατόχους του. Ήταν μια σημαντική εμπορική επιτυχία, φτάνοντας στην πρώτη θέση πολλών charts παγκοσμίως, συμπεριλαμβανομένου του Ηνωμένου Βασιλείου και των Ηνωμένων Πολιτειών, που ήταν το πρώτο άλμπουμ της Coldplay που κορυφώθηκε με το chart των ΗΠΑ. Με πωλήσεις 8,3 εκατομμυρίων μονάδων μόνο το 2005, το X&Y ήταν το μουσικό άλμπουμ με τις μεγαλύτερες πωλήσεις που κυκλοφόρησε εκείνο το έτος. Το άλμπουμ έχει πουλήσει πάνω από 13 εκατομμύρια αντίτυπα παγκοσμίως. Δημιούργησε τα singles "Speed of Sound", "Fix You", "Talk", "The Hardest Part", "What If" και "White Shadows".

Από άποψη στίχων, αυτό το άλμπουμ έκανε μια εμφανή αλλαγή από τους προκατόχους του, με πολλούς στίχους να επικεντρώνονται σε μια αμφισβητήσιμη και φιλοσοφική όψη του κόσμου. Τις προηγούμενες φορές, ο Μάρτιν τραγούδησε ως επί το πλείστον σε πρώτο πρόσωπο «I», αλλά εδώ μεταφέρεται στο δεύτερο πρόσωπο «you». Αντίστοιχα, τα τραγούδια του άλμπουμ αντικατοπτρίζουν τις «αμφιβολίες, τους φόβους, τις ελπίδες και τις αγάπες» του Μάρτιν με στίχους που είναι «ειλικρινείς και ασαφείς».

## Τραγούδια

## Παραπομπές


Κατηγορία:Άλμπουμ της εναλλακτικής ροκ
Κατηγορία:Άλμπουμ των Coldplay
Κατηγορία:Άλμπουμ του 2005
Κομητεία Σέλμπι (Τενεσί)

Η **Κομητεία Σέλμπι** (αγγλικά: Shelby County, Tennessee), είναι κομητεία των ΗΠΑ, και μία από τις 95 κομητείες της πολιτείας του Τενεσί. Με πληθυσμό 938,768 κατοίκους (σύμφωνα με εκτιμήσεις για το 2021, αποτελεί την πολυπληθέστερη κομητεία του Τενεσί, καθώς και την 57η μεγαλύτερη σε πληθυσμό στις Ηνωμένες Πολιτείες. 

Έδρα και μεγαλύτερη πόλη της κομητείας Σέλμπι, είναι το Μέμφις (δεύτερη μεγαλύτερη πόλη της πολιτείας). Η κομητεία, συμπεριλαμβάνεται στην μητροπολιτική περιοχή του Μέμφις.

Η κομητεία Σέλμπι, ιδρύθηκε το 1819, και έχει λάβει το όνομά της, από τον 1ο και 5ο Κυβερνήτη του Κεντάκι Ισαάκ Σέλμπι (1750-1826) 

Η έκταση της κομητείας, ανέρχεται συνολικά σε 2,030 τετραγωνικά χιλιόμετρα (km2), καθιστώντας τη μεγαλύτερη σε έκταση στην πολιτεία. Βρίσκεται στο νοτιοδυτικό άκρο της πολιτείας του Τενεσί, και συνορεύει ταυτόχρονα με μέρος του βορειοανατολικού τμήματος της πολιτείας του Αρκάνσας, καθώς και με βορειοδυτικό τμήμα της πολιτείας του Μισισίπι. Επίσης, το δυτικό μέρος της κομητείας Σέλμπι, αποτελεί ανατολική όχθη του ποταμού Μισσισσιππή.

## Παραπομπές


## Εξωτερικοί σύνδεσμοι
* 
* https://www.shelbycountytn.gov/ (επίσημη σελίδα της κομητείας)

σελμπι
__ΕΥΡΕΤΗΡΙΟ__
Κομητεία Ήρι (Νέα Υόρκη)

Η **Κομητεία Ήρι** (αγγλικά: *Erie County, New York*), είναι κομητεία των ΗΠΑ, και μία από τις 62 κομητείες της πολιτείας της Νέας Υόρκης. Με πληθυσμό 919,355 κατοίκους (σύμφωνα με εκτιμήσεις για το 2019), αποτελεί την 8η μεγαλύτερη σε πληθυσμό κομητεία της Νέας Υόρκης, καθώς και την 61η μεγαλύτερη σε πληθυσμό στις Ηνωμένες Πολιτείες. 

Έδρα και μεγαλύτερη πόλη της κομητείας Ήρι, είναι το **[[Μπάφαλο (Νέα Υόρκη)|Μπάφαλο]]** (δεύτερη μεγαλύτερη πόλη στην πολιτεία, ύστερα από την Νέα Υόρκη), η οποία συγκεντρώνει περίπου το 28,2% του πληθυσμού της κομητείας. Η κομητεία Ήρι, συνιστά βασικό συστατικό για την μητροπολιτική περιοχή του Μπάφαλο-Ναϊάγκαρα Φολς. 

Η κομητεία Ήρι, ιδρύθηκε το 1821, αφού διαχωρίστηκε από την κομητεία Ναϊαγάρα.  

Η έκταση της κομητείας Ήρι, ανέρχεται συνολικά σε 3,180 τετραγωνικά χιλιόμετρα (km2). Βρίσκεται στο «άνω μέρος» της πολιτείας της Νέας Υόρκης, και συγκεκριμένα στο δυτικό άκρο της. Η κομητεία, από τα δυτικά, βρέχεται από την λίμνη Ήρι (απ'όπου έχει λάβει και το όνομά της). Επίσης, βρίσκεται σε πολύ κοντινή απόσταση από τους καταρράκτες του Νιαγάρα, και ουσιαστικά βρίσκεται επάνω στα σύνορα ΗΠΑ-Καναδά. 

## Παραπομπές


## Εξωτερικοί σύνδεσμοι
* 
* https://www2.erie.gov/ (επίσημη ιστοσελίδα της κομητείας)

Ηρι
Αλεξάντρ Γκολόβιν

Ο **Αλεξάντρ Γκολόβιν** (ρωσικά: Александр Сергеевич Головин, 30 Μαΐου 1996) είναι Ρώσος ποδοσφαιριστής ο οποίος αγωνίζεται επιθετικός μέσος για λογαριασμό της Μονακό και της εθνικής ομάδας της Ρωσίας. Μπορεί να αγωνιστεί επίσης ως κεντρικός ή πλάγιος μέσος.

Ο Γκολόβιν πραγματοποίησε το ντεμπούτο με την ΤΣΣΚΑ Μόσχας το 2014. Σε τρεις σαιζόν σκόραρε 13 γκολ σε 113 συμμετοχές και κατέκτησε το ρωσικό πρωτάθλημα τη σαιζόν 2015–16. Το 2018 αποκτήθηκε από τη Μονακό για μη δημοσιευθέν ποσό, το οποίο όμως αποτελούσε ρεκόρ για μεταγραφή παίκτη της ΤΣΣΚΑ. Το 2021 έγινε ο πρώτος Ρώσος που σκόραρε χατ-τρικ στη Λιγκ 1.

Ο Γκολόβιν πραγματοποίησε το ντεμπούτο του με την εθνική αντρών της Ρωσίας το 2015. Ήταν μέλος της αποστολής της Ρωσίας στο Μουντιάλ 2018 και στο Euro 2020.

## Παραπομπές


Κατηγορία:Ρώσοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ρωσίας
Κατηγορία:Ποδοσφαιριστές ΤΣΣΚΑ Μόσχας
Κατηγορία:Ποδοσφαιριστές ΑΣ Μονακό
Κατηγορία:Ξένοι ποδοσφαιριστές στη Γαλλία
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Ποδοσφαιριστές Κυπέλλου Συνομοσπονδιών FIFA 2017
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Ρέινιερ φαν Περσάιν

Ο **Ρέινιερ φαν Περσάιν**  (Reinier van Persijn, 1615 &#x2013; 23 Νοεμβρίου 1668) ήταν Ολλανδός χαράκτης πορτρέτων και εξωφύλλων βιβλίων  της ολλανδικής Χρυσής Εποχής.

## Βιογραφία
Σύμφωνα με τον Άρνολντ Χαουμπράκεν, που τον ονόμασε *Reynier van Parzyn*, ήταν νυμφεμένος με την εγγονή του ζωγράφου βιτρό Βάουτερ Κράμπετ του πρεβύτερου (Wouter Crabeth I), του οποίου τον γιο Βάουτερ Κράμπετ τον νεότερο πιθανότατα γνώριζε από την παραμονή τους στη Ρώμη, όπου και οι δύο ήταν μέλη των Bentvueghels .  Το ψευδώνυμό του ήταν *Νάρκισσος* (Daffodil). Εγκαταστάθηκε το 1645 στη Χάουντα, όπου γεννήθηκε η σύζυγός του.

Ήταν μαθητής του Κορνέλις Μπλούμερτ και έμαθε την τέχνη της χάραξης σελίδων τίτλου βιβλίου από τον Τέοντορ Μάταμ (Theodor Matham), γιο του Γιάκομπ Μάταμ .  Σύμφωνα με έναν παλιό ολλανδικό *Who's Who*, ενώ βρισκόταν στην Ιταλία δημιούργησε χαρακτικά από *την Πινακοθήκη Justiani*, δημιούργησε ένα περίφημο χαρακτικό του Μπαλντασσάρε Καστιλιόνε και είχε ως το σύνθημα το ρητό, *Het moet al in een pers zijn*, που σημαίνει *ότι πρέπει να είναι ήδη προς εκτύπωση*, το οποίο ήταν λογοπαίγνιο, καθώς *Pers-zijn* ήταν το όνομά του. 
[αριστερά|μικρογραφία| Χαρακτικό σελίδας τίτλου του φαν Περσάιν, του βιβλίου του CM Anhaltin, ''Slot en sleutel van de groote zee-vaert met een uytschrijvinge van Oost en West'', [Άμστερνταμ 1659.]]

## Δείτε επίσης
* Bentvueghels

## Παραπομπές


Κατηγορία:Ολλανδοί χαράκτες
Στέφεν Όλσεν

Ο **Στέφεν Όλσεν** (, γεννημένος στις 30 Ιανουαρίου 1983) είναι Δανός αθλητής της σκοποβολής.

Το 2015 έλαβε μέρος στους Ευρωπαϊκούς αγώνες του Μπακού όπου κατέλαβε την 2η θέση στα 10 μέτρα αεροβόλο τουφέκι μικτό, την 15η  στα 50 μέτρα τουφέκι τριών στάσεων, την 31η στα 10 μέτρα αεροβόλο τουφέκι και την 33η στα 50 μέτρα τουφέκι πρηνηδόν. Στους Ευρωπαϊκούς αγώνες του Μινσκ το 2019 κέρδισε την 20η θέση στα 50 μέτρα τουφέκι πρηνηδόν ομαδικό μικτό, την 21η στα 50 μέτρα τουφέκι τριών στάσεων, την 32η στα 10 μέτρα αεροβόλο τουφέκι ομαδικό μικτό και την 33η στα 10 μέτρα αεροβόλο τουφέκι.

Το 2016 συμμετείχε στο 49ο Παγκόσμιο πρωτάθλημα σκοποβολής ενόπλων της Ντόχα κατακτώντας το αργυρό μετάλλιο στα 300 μέτρα τουφέκι στάνταρτ τριών στάσεων και το χάλκινο στα 300 μέτρα στρατιωτικό τουφέκι ταχύτητας ομαδικό.

Στο Παγκόσμιο πρωτάθλημα σκοποβολής της Τσανγκγουόν το 2018 αναδείχθηκε παγκόσμιος πρωταθλητής στα 50 μέτρα τουφέκι πρηνηδόν. Το 2021 στο Ευρωπαϊκό πρωτάθλημα σκοποβολής του Όσιγιεκ κατέκτησε το χρυσό μετάλλιο στα 300 μέτρα τουφέκι τριών στάσεων και το αργυρό στα 300 μέτρα τουφέκι πρηνηδόν.

Είναι αθλητής του συλλόγου Ballerup Skytteforening και κατοικεί στο Ροντόβρε. Το 2021 θα εκπροσωπήσει τη Δανία στους Ολυμπιακούς αγώνες του Τόκιο.

## Παραπομπές


Κατηγορία:Δανοί αθλητές της σκοποβολής
Κατηγορία:Αθλητές της σκοποβολής στους Ευρωπαϊκούς Αγώνες 2015
Κατηγορία:Αθλητές της σκοποβολής στους Ευρωπαϊκούς Αγώνες 2019
Κατηγορία:Κάτοχοι μεταλλίων του Ευρωπαϊκού Πρωταθλήματος Σκοποβολής
Κατηγορία:Κάτοχοι μεταλλίων του Παγκοσμίου Πρωταθλήματος Σκοποβολής Ενόπλων
Κατηγορία:Κάτοχοι μεταλλίων του Παγκοσμίου Πρωταθλήματος Σκοποβολής
Ντόμινικ Λιβάκοβιτς

Ο **Ντόμινικ Λιβάκοβιτς** (9 Ιανουαρίου 1995) είναι Κροάτης ποδοσφαιριστής ο οποίος αγωνίζεται ως τερματοφύλακας για λογαριασμό της Δυναμό Ζάγκρεμπ ως δανεικός από την Φενερμπαχτσέ και της εθνικής ομάδας της Κροατίας.

Ο Λιβάκοβιτς ξεκίνησε την καριέρα του από τη ΝΚ Ζάγκρεμπ την σεζόν 2012-13. Το 2015 αποκτήθηκε από τη Δυναμό Ζάγκρεμπ, όμως τη πρώτη σαιζόν δόθηκε δανεικός πίσω στη ΝΚ. Με Δυναμό κατέκτησε τρία πρωταθλήματα. Ήταν μέλος της ομάδας της χρονιάς του Γιουρόπα Λιγκ για τη σαιζόν 2020-21.

Ο Λιβάκοβιτς πραγματοποίησε το ντεμπούτο του με την εθνική ομάδα το 2017 και ήταν μέλος της αποστολής η οποία έφτασε μέχρι τον τελικό στο Μουντιάλ του 2018. Στο Παγκόσμιο Κύπελλο 2022 ήταν ο βασικός τερματοφύλακας της Εθνικής Κροατίας. Με σημαντικές επεμβάσεις στην διαδικασία των πέναλτι στην φάση των 16 και στον προημιτελικό αναδείχθηκε σε μεγάλο πρωταγωνιστή του Μουντιάλ.

## Παραπομπές


Κατηγορία:Κροάτες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές ΝΚ Ζάγκρεμπ
Κατηγορία:Ποδοσφαιριστές Ντιναμό Ζάγκρεμπ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ευρωπαϊκού Πρωταθλήματος 2024
Never Gonna Give You Up

Το ***Never Gonna Give You Up*** είναι το πρώτο σινγκλ του Άγγλου τραγουδιστή και τραγουδοποιού Ρικ Άστλυ, το οποίο κυκλοφόρησε στις 27 Ιουλίου 1987. Η παραγωγή και συγγραφή του τραγουδιού έγινε από τον Στοκ Άιτκεν Ουότερμαν, και κυκλοφόρησε ως το πρώτο σινγκλ από αυτά που περιέχει το άλμπουμ του *[[Whenever You Need Somebody]]* (1987). Το τραγούδι έγινε παγκόσμια επιτυχία, αρχικά στο Ηνωμένο Βασίλειο το 1987 όπου ήταν πρώτο στα βρετανικά τσαρτ για πέντε εβδομάδες και ήταν το πιο ευπώλητο σινγκλ της χρονιάς. Έγινε το δημοφιλέστερο τραγούδι στα τσαρτ 25 χωρών, μεταξύ άλλων στην Δυτική Γερμανία και τις Ηνωμένες Πολιτείες. Το τραγούδι κέρδισε το βραβείο καλύτερου βρετανικού τραγουδιού στα βραβεία BRIT το 1988.

Το μουσικό βίντεο του τραγουδιού έχει γίνει η βάση για το διαδικτυακό μιμίδιο «Rickrolling». Το 2008, ο Άστλυ κέρδισε το βραβείο καλύτερης μουσικής πράξης του MTV Europe για το τραγούδι, ως αποτέλεσμα της λαϊκής ψηφοφορίας στο διαδίκτυο, λόγω του φαινομένου του μιμιδίου. Επίσης θεωρείται το τραγούδι «σήμα κατατεθέν» του Άστλυ και παίζεται συχνά στο τέλος των συναυλιών του.

Το 2019, ο Άστλυ κατέγραψε και κυκλοφόρησε μια έκδοση «πιανοφόρτε» του τραγουδιού αυτού για το άλμπουμ *[[The Best of Me (άλμπουμ του Ρικ Άστλυ)|The Best of Me]]*, το οποίο περιέχει μια επανεκτέλεση του τραγουδιού σε πιάνο.

## Παραπομπές


Κατηγορία:Τραγούδια του 1987
Κατηγορία:Singles του 1987
Κατηγορία:Αγγλόφωνα τραγούδια
Κατηγορία:Νούμερο 1 singles στα Billboard Hot 100
Κατηγορία:Singles της RCA Records
Οσία Σοφία της Αίνου Θράκης

Η **Οσία Σοφία της Θράκης**, από την Αίνο της Θράκης, είναι αγία της Ορθόδοξης Εκκλησίας, που τιμάται στις 4 Ιουνίου. Ονομάστηκε *η μητέρα των ορφανών* καθώς επέδειξε σημαντικό φιλανθρωπικό έργο για τα παιδιά που δεν είχαν γονείς.

Η οσία Σοφία έζησε στην Αίνο της Ανατολικής Θράκης κατά τη μεσοβυζαντινή εποχή μεταξύ 9ου και 12ου αιώνα, οπότε και γράφηκε το παλαιότερο σωζόμενο κείμενο του βίου της. Είχε ευσεβείς γονείς και όταν ενηλικιώθηκε δημιούργησε τη δική της οικογένεια με έξι παιδιά. Τα παιδία της όμως απεβίωσαν. Ακολούθως η Σοφία διαμοίρασε όλα τα υπάρχοντά της σε φτωχούς και ανήμπορους και επέλεξε να ζήσει μέσα στον κόσμο ασκητικά. Αφιέρωσε τη ζωή της στην προστασία ορφανών και χηρών. Πριν το τέλος της ζωής της εκάρη μοναχή και απεβίωσε ειρηνικά σε ηλικία 53 ετών.

## Υμνολογία
**Ἀπολυτίκιον**  
*Ἦχος γ΄. Τὴν ὡραιότητα.*

Σοφίας άνωθεν κλήσιν απέλαβες
και κατεποίκιλας ψυχήν σου έμφρονα
της εγκρατείας στολισμώ και έργοις της ευποιίας
όθεν σκεύος γέγονας χαρισμάτων του Πνεύματος
βλύζουσα δωρήματα ορφανοίς τε και πένησι
και πάσι τοις εν πίστει βοώσι·
χαίροις, θεόσοφε Σοφία.

**Κοντάκιον** 
*Ἦχος πλ. δ΄. Τῇ Ὑπερμάχῳ.* 

Θείας Σοφίας εν οσίαις την επώνυμον,
της καρτερίας και ασκήσεως το πρότυπον,
των συζύγων και μητέρων την ευκοσμίαν
και της πόλεως της Αίνου εγκαλλώπισμα,
την Σοφίαν εν ωδαίς προσεπαινέσωμεν
πόθω κράζοντες· χαίροις μήτερ θεόσοφε.

**Μεγαλυνάριον**
Χαίροις των οσίων η χαρμονή,
βρύσις του ελέους και η στήλη υπομονής·
χαίροις φερωνύμου σοφίας εκμαγείον,
Σοφία, των τιμώντων σε η αντίληψις.

## Παραπομπές


Κατηγορία:Άγιοι της Ορθόδοξης Εκκλησίας
Κατηγορία:Ανατολική Θράκη
Κατηγορία:Έλληνες Χριστιανοί μοναχοί
Κατηγορία:Αίνος
Ντούγιε Τσάλετα-Τσαρ

Ο **Ντούγιε Τσάλετα-Τσαρ** (*Duje Ćaleta-Car*, 17 Σεπτεμβρίου 1996) είναι Κροάτης ποδοσφαιριστής ο οποίος αγωνίζεται ως κεντρικός αμυντικός για λογαριασμό της Λυών και την εθνική ομάδα της Κροατίας.

Ξεκίνησε την καριέρα του από την Σίμπενικ τη σεζόν 2012-13 και την επόμενη χρονιά από την Πάσιγκ και το 2014 από την Ρεντ Μπουλ Σάλτσμπουργκ. Με τη Σάλτσμπουργκ έφτασε μέχρι τα ημιτελικά του Γιουρόπα Λιγκ τη σαιζόν 2017-18. Το καλοκαίρι του 2018 αποκτήθηκε από τη Μαρσέιγ για 19 εκατομμύρια ευρώ. Στα τέλη του Ιανουαρίου 2021 η Λίβερπουλ κινήθηκε για να τον αποκτήσει, αλλά η μεταγραφή δεν ολοκληρώθηκε.

Πραγματοποίησε το ντεμπούτο του με την πρώτη ομάδα τον Ιούνιο του 2018 και ήταν μέλος της αποστολής της Κροατίας η οποία στο Μουντιάλ 2018 έφτασε μέχρι τον τελικό.

## Παραπομπές


Κατηγορία:Κροάτες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Κροατίας
Κατηγορία:Ποδοσφαιριστές ΗΝΚ Σίμπενικ
Κατηγορία:Ποδοσφαιριστές ΦΚ Ρεντ Μπουλ Σάλτσμπουργκ
Κατηγορία:Ποδοσφαιριστές Ολιμπίκ Μαρσέιγ
Κατηγορία:Ποδοσφαιριστές Σαουθάμπτον ΦΚ
Κατηγορία:Ποδοσφαιριστές Ολιμπίκ Λιονναί
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Μπουντεσλίγκα Αυστρίας
Κατηγορία:Ποδοσφαιριστές Ρεγκιονάλιγκα Αυστρίας
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Ευρωπαϊκού Πρωταθλήματος 2020